CELEX: 52021PC0013
Language: sk
Date: 2021-01-22
Title: Zmenený návrh ROZHODNUTIE RADY o uzavretí Protokolu, ktorým sa mení a dopĺňa dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej, v mene Únie

EURÓPSKA KOMISIA
            V Bruseli22. 1. 2021
            COM(2021) 13 final
            2010/0112(NLE)
            Zmenený návrh
            ROZHODNUTIE RADY 
            o uzavretí Protokolu, ktorým sa mení a dopĺňa dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej, v mene Únie
            
               
         
         
            
               DÔVODOVÁ SPRÁVA
            
            
               KONTEXT NÁVRHU
            
            
               •Dôvody a ciele návrhu
            
            
               Komisia 3. mája 2010 prijala a následne predložila Rade návrh rozhodnutia o uzavretí Protokolu, ktorým sa mení a dopĺňa Dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej [KOM(2010) 208 v konečnom znení]. 
            
            
               V nadväznosti na rozsudok Súdneho dvora z 28. apríla 2015 vo veci C-28/12 sa týmto návrhom mení pôvodný návrh Komisie. Na zjednodušenie preskúmania uvedeného návrhu Radou sa celý príslušný text predkladá ako zmenený návrh.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               Neuvádza sa. 
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Neuvádza sa.
            
            
               4.VPLYV NA ROZPOČET
            
            
               Neuvádza sa. 
            
            
               5.ĎALŠIE PRVKY
            
            
               Neuvádza sa. 
            
            
               2010/0112 (NLE)
            
            
               Zmenený návrh
            
            
               ROZHODNUTIE RADY
            
            
               o uzavretí Protokolu, ktorým sa mení a dopĺňa dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej, v mene Únie
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
            
         
         
            
               so zreteľom na návrh Európskej komisie,
            
            
               so zreteľom na súhlas Európskeho parlamentu,
            
            
               keďže:
            
            
               (1)V súlade s rozhodnutím 2010/465/EÚ
                  1
                bol Protokol, ktorým sa mení a dopĺňa Dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej (ďalej len „protokol“), podpísaný 24. júna 2010 s výhradou jeho uzavretia k neskoršiemu dátumu. 
            
            
               (2)Protokol ratifikovali všetky členské štáty okrem Chorvátskej republiky. Chorvátska republika by mala pristúpiť k protokolu v súlade s článkom 6 ods. 2 aktu o pristúpení, ktorý je pripojený k zmluve o pristúpení z 5. decembra 2011
                  2
               . 
            
            
               (3)Protokol by sa mal schváliť v mene Únie.
            
            
               (4)Články 2, 3 a 4 rozhodnutia 2010/465/EÚ obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode zmenenej protokolom. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa tieto ustanovenia mali prestať uplatňovať. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie stanovené v článku 5 rozhodnutia 2010/465/EÚ. Články 2, 3, 4 a 5 rozhodnutia 2010/465/EÚ by sa preto mali prestať uplatňovať v deň nadobudnutia účinnosti tohto rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
            
               Týmto sa v mene Únie schvaľuje Protokol, ktorým sa mení a dopĺňa dohoda o leteckej doprave medzi Spojenými štátmi americkými na jednej strane a Európskym spoločenstvom a jeho členskými štátmi na strane druhej (ďalej len „protokol“).
            
            
               Text protokolu je pripojený k rozhodnutiu Rady 2010/465/EÚ.
            
            
               Článok 2 
            
            
               Predseda Rady určí osobu splnomocnenú vykonať v mene Únie výmenu diplomatických nót stanovenú v článku 10 protokolu s cieľom vyjadriť súhlas Únie s tým, že bude týmto protokolom viazaná.
            
            
               Článok 3
            
            
               Články 2, 3, 4 a 5 rozhodnutia 2010/465/EÚ sa prestanú uplatňovať v deň nadobudnutia účinnosti tohto rozhodnutia. 
            
            
               Článok 4
            
            
               Toto rozhodnutie nadobúda účinnosť dňom jeho prijatia. 
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady, 2010/465/EÚ z 24. júna 2010 o podpise a predbežnom vykonávaní Protokolu, ktorým sa mení a dopĺňa dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (Ú. v. EÚ L 223, 25.8.2010, s. 1).
               
               
                  
                     (2)
                  
                  
                        Ú. v. EÚ L 112, 24.4.2012, s. 21.